SET ปิดเช้าพุ่ง 10 จุด ตามตปท. รับวัคซีน “โควิด-19” คืบ ลุ้นบ่ายวิ่งต่อทะลุ 1,350 จุด
SET ปิดเช้าพุ่ง 10 จุด ตามตปท. รับวัคซีน “โควิด-19” คืบ ลุ้นบ่ายวิ่งต่อทะลุ 1,350 จุด โดยดัชนีช่วงเช้าปิดที่ระดับ 1,346.85 จุด เพิ่มขึ้น 10.01 จุด หรือ 0.75% มูลค่าการซื้อขาย 4.2 หมื่นล้านบาท
13 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,346.85 จุด เพิ่มขึ้น 10.01 จุด หรือ 0.75% มูลค่าการซื้อขาย 4.2 หมื่นล้านบาท
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้น รับแรงส่งจากตลาดหุ้นในภูมิภาคเอเชียที่เคลื่อนไหวในแดนบวก จากความคาดหวังเชิงบวกในวัคซีนต้านไวรัสโควิด-19 และยังมีแรงหนุนจากมาตรการกระตุ้นเศรษฐกิจของสหรัฐฯด้วย รวมถึงสถานการณ์ระหว่างสหรัฐฯและจีน ซึ่งขณะนี้ยังไม่มีประเด็นอะไรมากนัก ต่างรอดูผลการเจรจาการค้าในวันที่ 15 ส.ค.นี้ อีกทั้งตลาดต่างประเทศได้ปรับตัวขึ้นไปได้ดีเมื่อวานนี้ซึ่งเป็นช่วงที่ตลาดบ้านเราปิดทำการ
อย่างไรก็ดี ตลาดฯยังต้องติดตามมาตรการกระตุ้นเศรษฐกิจของไทยหลังมีคณะรัฐมนตรี (ครม.) ชุดใหม่ และติดตามความคืบหน้ามาตรการกระตุ้นเศรษฐกิจของสหรัฐฯด้วย รวมถึงให้รอดูแนวทางของรัฐบาลในการดูแลกลุ่มผู้ชุมนุมทางการเมืองที่มีขึ้นต่อเนื่องในช่วงนี้ด้วย
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะแกว่งทรงตัว พร้อมให้แนวรับ 1,340 จุด ส่วนแนวต้าน 1,350 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย  3,332.13 ล้านบาท  ปิดที่  91.75 บาท  เพิ่มชึ้น  6.50 บาท
AOT    มูลค่าการซื้อขาย  2,349.46 ล้านบาท  ปิดที่  56.00 บาท  เพิ่มขึ้น  2.75 บาท
BBL    มูลค่าการซื้อขาย  2,012.86 ล้านบาท  ปิดที่ 109.00 บาท  เพิ่มขึ้น  5.00 บาท
STGT   มูลค่าการซื้อขาย  1,698.84 ล้านบาท  ปิดที่  76.00 บาท  ลดลง   9.75 บาท
MINT   มูลค่าการซื้อขาย  1,443.78 ล้านบาท  ปิดที่  20.80 บาท  เพิ่มขึ้น  0.60 บาท